Årsrapport for HIFOs avdeling Østlandet 2005/06
I styret:

Ragnhild Hutchison (leder), Marte Hommerstad (økonomi), Anne Ida Røkeness, Ola Teige, Marie Skoie, Karsten Korbøl (skolekontakt), Stig Arne Skjerven, Marta Gjernes.
Styrets arbeid:

Styret har hatt 4 møter i løpet av året. På disse har vi utarbeidet aktivitetsplanen. Arbeidet knyttet til aktivitetene har hovedsakelig vært gjort per e-post. Dette har vært en god arbeidsform for styret. Styret har også møttes to ganger for å klargjøre utsending av aktivitetsinformasjon til medlemmene, disse utsendingene har vært supplert med informasjon via hifo-net.

HIFOs avdeling Østlandet (HIFO-Ø) har i året som har gått fokusert på å ha historiefaglige aktiviteter som lot seg kombinere med sosiale tiltak. Grunntanken har vært å besøke historiefaglige steder som mange gjerne skulle ha vært, men som man ofte, av en eller annen grunn ikke kommer seg til. Aktivitetene har vært:

Aktiviteter:

7/10 2005:

Besøk hos bedriftshistorisk institutt (på BI) og vandring langs Akerselven, med påfølgende sosial matbit/ øl. 

Knut Sogner, leder av bedriftshistorisk institutt gav oss en omvisning i BIs nye lokale og informerte om instituttet. Knut Ålborg hadde en guidet tur langs Akerselven. Kvelden ble avsluttet på et hyggelig spisested i Nydalen. Det var ca 15 fremmøte.

7/12 2005:

Besøk på Nasjonalbiblioteket og Norsk lokalhistorisk institutt

Nasjonalbibliotekets informasjonsavdeling viste oss rundt i etter ombyggingen og vi fikk høre om byggets historie. Fra Nasjonalbiblioteket gikk vi til Norsk lokalhistorisk institutt, som ligger i det nye tilbygget, bak Nasjonalbiblioteket. Der viste direktør Knut Sprauten oss rundt og fortalte om Norsk lokalhistorisk institutt. Kvelden ble avsluttet på et hyggelig spisested ved Solli plass. Det var til sammen ca 20 fremmøte.

1/2 2006: 

Besøk på Senter for studier av Holocaust og livssynsminoriteter (HL senteret)
Holocaustsenteret senteret åpner først sin utstilling til sommeren, men vi fikk komme og få en ”forsmak” på utstillingen. Direktør Odd Bjørn Fure informerte om forskningsaktiviteten og Peder Nustad om formidlings- og utdanningsaktiviteten ved senteret. Til slutt viste Øivind Kopperud oss rundt i bygget fra kjeller til loft. Det var nesten 40 fremmøte.

28/3 2006

Besøk på Jødisk museum og vandring i ”det jødiske Oslo”
Jødisk museum har enda ikke åpnet sin utstilling, men vi fikk komme og få en ”forsmak” og høre om historien knyttet til museet av Beate Strøm og Mats Tangestuen. Marta Gjernes guidet en vandring i ”det jødiske Oslo”. Kvelden ble avsluttet på et hyggelig spisested på nedre Grünerløkka. Det var om lag 30 fremmøte. 
23/4 2006


Besøk på Eidsvoll og grunnlovssenteret, og årsmøte

Vi får omvisning i grunnlovssenteret og i Eidsvollsbygningen. HIFO-Øs årsmøtet blir avholdt i senterets kantine. Lett matservering.

Utgifter:

HIFO-Øs utgifter dette året har vært knyttet til påskjønnelser til stedene vi har besøkt og til foredragsholderne. I alt har dette kommet på 1744,00 kr. Dette gir et driftsresultat på 3258,19 kr. Regnskapet er under godkjenning av revisor Gro Henriksen.
Rapporten skrevet av:

Ragnhild Hutchison (leder) og godkjent av styret.
Saksliste til årsmøtet for HIFOs avdeling Østandet

Sted: Eidsvoll museum
Tid: 23/4 2006

Saklsliste:

Godkjenning av innkalling

Gjennomgang og godkjenning av årsrapport (se vedlagt)

Godkjenning av regnskap

1)Valg av nye styremedlemmer: (styremedlemmer sitter for to år)

Følgende styremedlemmer går ut, tallet i parentes forteller hvor lang perioden er:



Karsten Korbøl (2 år)


Stig Arne Skjerven (2 år), trekker seg etter et år 



Marta Gjernes (1 år)


Marie Skoie (2 år)
Følgende styremedlemmer tar gjenvalg:


Marte Hommerstad (økonomi) (1 år) tar gjenvalg

Følgende styremedlemmers periode går ikke ut nå:



Ragnhild Hutchison (leder) (1 år igjen)



Anne Ida Røkeness (1 år igjen)



Ola Teige (1 år igjen)

Presentasjon av kandidater:
2) Eventuelt

